Úradný vestník L 033 , 08/02/2000 S. 0021 - 0022



Rozhodnutie Komisie zo 14. januára 2000 spresňujúce rozdeľovanie zásob antigénov, vytvorených v rámci akcie spoločenstva týkajúcej sa zásob vakcín proti slintačke a krívačke, medzi antigénovými bankami, a o zmene rozhodnutia Komisie č. 93/590/ES a rozhodnutia Komisie č. 97/348/ES (oznámené pod číslom documentu C(2000) 1) (Text s významom pre EHP) (2000/112/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady č. 91/666/EHS zo dňa 11. decembra 1991 o zriadení zásob vakcín proti slintačke a krívačke [1] naposledy zmenenej a doplnenej rozhodnutím Rady č. 1999/762/ES [2], a najmä na článok 7 uvedeného rozhodnutia, keďže: (1) V súlade s článkom 7 rozhodnutia Rady č. 91/666/EHS prijme Komisia podrobné pravidlá, najmä pokiaľ ide o distribúciu zásob antigénov medzi antigénovými bankami. (2) Článok 3 rozhodnutia Komise č. 93/590/ES zo dňa 5. novembra 1993 o kúpe antigénu slintačky a krívačky v rámci akcie spoločenstva týkajucej sa vakcín [3] proti slintačke a krívačke, naposledy zmeneného a doplneného rozhodnutím č. 95/471/ES [4], stanovuje, že antigén sa má skladovť na troch určených miestach. (3) Rozhodnutie Komise č. 97/348/ES zo dňa 23. mája 1997 o kúpe antigénov slintačky a krívačky spoločenstvom a o vývoji vzorca, výrobe, balení do fliaš a distribúcii vakcín proti slintačke a krívačke [5] stanovuje podrobnosti rozdelenia novo zakúpeného antigénu do určených antigénových bánk. (4) Rozhodnutím č. 2000/111/ES [6] Komisia určila Merial SAS, Pirbright v Spojenom kráľovstve ako tretiu antigénovú banku a rozhodla o prevoze antigénu z ďalej neurčenej banky. (5) Pokiaľ ide o množstvo a druhy antigénu uloženého v určených antigénových bankách, treba mať na zreteli novú situáciu a pre sprehľadnenie situácie stanoviť pre každú určenú antigenovú banku množstvo a druhy antigénu v súlade s novou situáciou. (6) Ustanovenia článku 3 rozhodnutia 93/590/ES a článku 5 rozhodnutia 97/348/ES už nezodpovedajú novej situácii a mali by byť zrušené. (7) Opatrenia tohto rozhodnutia sú v súlade so stanoviskom Stáleho veterinárního výboru, PRIJALA TOTO ROZHODNUTIE: Článok 1 Množstvá a druhy antigénov uložených v spoločenstve v rámci zásob antigénu slintačky a krívačky sa budú rozdeľovať medzi určené antigénové banky v súlade s ustanoveniami v prílohe. Článok 2 1. Článok 3 rozhodnutí 93/590/ES sa ruší. 2. Článok 5 rozhodnutí 97/348/ES sa ruší. Článok 3 Toto rozhodnutie nadobúda účinnosť od 1. februára 2000. Článok 4 Toto rozhodnutie je adresované členským štátom. V Bruseli 14. januára 2000 Za Komisiu David Byrne člen Komisie [1] Ú. v. ES L 368, 31.12.1991, s. 21. [2] Ú. v. ES L 301, 24.11.1999, s. 6. [3] Ú. v. ES L 280, 13.11.1993, s. 33. [4] Ú. v. ES L 269, 11.11.1995, s. 29. [5] Ú. v. ES L 148, 6.6.1997, s. 27. [6] Ú. v. ES L 33, 8.2.2000, s. 19. -------------------------------------------------- PRÍLOHA EURÓPSKA ANTIGÉNOVÁ BANKA | Určené antigénové banky | EURÓPSKA ANTIGÉNOVÁ BANKA | Typ/podtyp antigenu | IZP Brescia | LNPB Lyon | Merial S.A.S Pirbright | Množstvo (× 1000000) celkom na antigén | Množstvo (× 1000000) | Množstvo (× 1000000) | Množstvo (× 1000000) | 01 – Manissa | 2,5 | 2,5 | – | 5,0 | 01 – BFS | – | 2,5 | 2,5 | 5,0 | A24 – Cruzeiro | – | 2,5 | 2,5 | 5,0 | A22 – Iraq | 2,5 | 3,9 | – | 6,4 | C1 – Noville | 2,5 | – | 2,5 | 5,0 | ASIA1 – Shamir | 2,5 | – | 2,5 | 5,0 | Množstvo (× 1000000) celkom na danom mieste | 10,0 | 11,4 | 10,0 | 31,4 | --------------------------------------------------